text: Kappingarnar í inniróðri av á hesum sinni
text: #000001
text: Síðan oktober 2022 hevur Róðrarsambandið, saman við lokalfeløgum, skipað fyri fýra Grand Prix kappingum í inniróðri, og tann seinasta var í høllini við Streymin leygardagin.
text: #000002
text: Fyrsta kappingin var á Eiði, næsta við Løkin í Runavík, triðja í høllini í Kollafirði og 4. fjórða og seinasta umfarið var í høllini við Streymin, leygardagin 11. mars.
text: #000004
text: Til kappingina leygardagin varð samstundis kappast um Føroyameistaraheitið fyri einstaklingar og lið.
text: #000005
text: Íalt 143 einstaklingar hava luttikið í einari ella fleiri kappingum í vetur, harav luttóku beint undir 100 einstaklingar í FM kappingini og 22 lið á 4 luttakarar í staffettkappingini.
text: #000006
text: Róðrarsambandið hevur, umframt heimligu kappingarnar, luttikið í DM í Gladsaxe, har 11 ungir rógvarar undir 17 ár kappaðust við góðum úrslitum. Sjey vaksnir rógvarar vóru til EM í París og 6 rógvarar luttóku í HM, sum var í Toronto í februar.
text: #000008
text: Íalt hava føroysku rógvararnir vunnið seg til 17 gull, 10 silvur, og 7 bronsu heiðursmerkir í uttanlandskappingum, umframt nakrir rógvarar sum luttóku í Open Nordic, ið varð skipað netborið í februar, eisini við góðum úrslitum.
text: #000009
text: Aðalfundurin hjá RSF verður 18. mars, og eftir tað verður farið í gongd við at fyriskipa FM-kappingarnar í kappróðri í summar. Endalig avgerð er ikki tikin um nakað Ódnartak enn, men væntandi verður ein ella tvey í mai.
text: #000011
text: Fyrsti FM-róðurin verður á norðoyastevnu 3. juni, sundalagsstevna í Hósvík 17. juni, Jóansøka á Tvøroyri 24. juni, Varmakelda 1. juli, fjarðastevna á Strondum 8. juli, vestanstevna í Miðvági 15. juli og til seinast Ólavsøkan 28. juli.
text: #000012
text: 2022 luttóku 110 manningar á einari ella fleiri FM-stevnum, harav 87 á Ólavsøku. 2021 luttóku 132 manningar, harav 106 í Ólavsøkuróðrinum. 2020 luttóku 120 manningar, harav 84 á Ólavsøku 2019 luttóku 68 manningar á Ólavsøku, 65 í 2018 og 79 í 2017
text: #000015
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000018
text: Venjingarlega fyri landsliðnum og skeið fyri venjarum um vikuskiftið
text: #000021